ՆԱԽԱԳԻԾ

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«------» ---------------------- 2018 թվականի № ---------- -Ն

ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑԻ ՕՐԻՆԱԿԵԼԻ

ՀԱՍՏԻՔԱՑՈՒՑԱԿԸ ՀԱՍՏԱՏԵԼՈՒ ՄԱՍԻՆ

Հիմք ընդունելով Հայաստանի Հանրապետության կառավարության 2017 թվականի օգոստոսի 24-ի նիստի «Հայաստանի Հանրապետությունում մարզադպրոցների կառավարման և գործունեության կազմակերպման արդյունավետության բարձրացմանն ուղղված միջոցառումների ծրագրին հավանություն տալու մասին» № 36 արձանագրային որոշման հավելվածի 7-րդ կետը՝ Հայաստանի Հանրապետության կառավարությունը որոշում է.

1. Հաստատել մանկապատանեկան մարզադպրոցի օրինակելի հաստիքացուցակը՝ համաձայն հավելվածի:
2. Պետական կառավարման մարմինների պետական ոչ առևտրային կազմակերպությունների հաստիքացուցակը հաստատելիս առաջնորդվել սույն որոշմամբ հաստատվող մանկապատանեկան մարզադպրոցների օրինակելի հաստիքացուցակով:
3. Հայաստանի Հանրապետության համայնքների ղեկավարներին՝ իրենց ենթակայության մանկապատանեկան մարզադպրոց հանդիսացող համայնքային ոչ առևտրային կազմակերպությունների հաստիքացուցակը հաստատելիս առաջնորդվել սույն որոշմամբ հաստատվող մանկապատանեկան մարզադպրոցի օրինակելի հաստիքացուցակով:
4. Սույն որոշումն ուժի մեջ է մտնում 2019 թվականի հունվարի 1-ից:

*Հավելված*

*ՀՀ կառավարության*

*2018 թ. ---------------------- ------- -ի*

*№ -------- -Ն որոշման*

ՕՐԻՆԱԿԵԼԻ ՀԱՍՏԻՔԱՑՈՒՑԱԿ

|  |  |  |
| --- | --- | --- |
| *№* | *Պաշտոնների անվանումը* | *Հաստիքները* |
| **Վարչական անձնակազմ** | |  |
| 1. | տնօրեն | 1 հաստիքային միավոր՝ յուրաքանչյուր մարզական կազմակերպությանը |
| 2. | տնօրենի տեղակալ ուսումնական գծով | 1 հաստիքային միավոր՝ յուրաքանչյուր մարզական կազմակերպությանը |
| 3. | տնօրենի տեղակալ տնտեսական գծով | Ըստ անհրաժեշտության |
| **Մանկավարժական** **անձնակազմ** | |  |
| 4. | հրահանգիչ-մեթոդիստ | Ըստ անհրաժեշտության |
| 5. | մարզիչ-մանկավարժ | Հիմնադրի կողմից հաստատված մարզական կազմակերպության կոմպլեկտավորման պլանին համապատասախան |
| 6. | ակրոբատիկայի մարզիչ | Ըստ անհրաժեշտության` համապատասխան մարզաձևեր ունեցող մարզադպրոցներում |
| 7. | պարուսույց | Ըստ անհրաժեշտության` համապատասխան մարզաձևեր ունեցող մարզադպրոցներում |
| 8. | նվագակցող | Ըստ անհրաժեշտության` համապատասխան մարզաձևեր ունեցող մարզադպրոցներում |
| 9. | մարզիչ-փրկարար | Ըստ անհրաժեշտության` համապատասխան մարզաձևեր ունեցող մարզադպրոցներում |
| **Հաշվապահության անձնակազմ** | |  |
| 10. | գլխավոր հաշվապահ | 1 հաստիքային միավոր՝ յուրաքանչյուր մարզական կազմակերպությանը |
| **Բժշկական** **անձնակազմ** | |  |
| 11. | սպորտային բժիշկ | 1 հաստիքային միավոր՝ յուրաքանչյուր մարզական կազմակերպությանը |
| 12. | բուժքույր | 1 հաստիքային միավոր՝ յուրաքանչյուր մարզական կազմակերպությանը |
| **Այլ մասնագիտական անձնակազմ** | |  |
| 13. | կադրերի տեսուչ-գործավար | 1 հաստիքային միավոր՝ յուրաքանչյուր մարզական կազմակերպությանը |
| 14. | Այլ հաստիքներ | Ըստ անհրաժեշտության |

ՀԻՄՆԱՎՈՐՈՒՄ

«ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑԻ ՕՐԻՆԱԿԵԼԻ ՀԱՍՏԻՔԱՑՈՒՑԱԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. **Անհրաժեշտությունը**

Մանկապատանեկան մարզադպրոցի օրինակելի հաստիքացուցակի մշակումը պայմանավորված է հանրապետության բոլոր մանկապատանեկան մարզադպրոցների համար միասնական քաղաքականության ապահովման անհրաժեշտությամբ:

**2.** **Ընթացիկ իրավիճակը և խնդիրները**

Հայաստանի Հանրապետությունում ներկայումս գործում են տարբեր գերատեսչական պատկանելության 172 մանկապատանեկան մարզադպրոցներ, այդ թվում՝ Երևանի քաղաքապետարանի ենթակայության՝ 36, մարզպետարանների ենթակայության` 7, համայնքային` 76, ՀՀ սպորտի և երիտասարդության հարցերի նախարարության ենթակայության` 24, մարզական հասարակական կազմակերպությունների՝ 27, ՀՀ կրթության և գիտության նախարարության՝ 2, Հայաստանի ազգային օլիմպիական կոմիտեի` 1: Հանրապետությունում մարզվում են շուրջ 41000 մանուկներ և պատանիներ:

Մարզադպրոցները տեղակայված են հանրապետության 56 համայնքներում: Ըստ մարզերի տեղաբաշխված են հետևյալ կերպ. Շիրակ՝ 33, Լոռի՝ 19, Կոտայք՝ 13, Սյունիք՝ 9, Արմավիր՝ 9, Գեղարքունիք՝ 9, Արարատ՝ 8, Արագածոտն՝ 6, Տավուշ՝ 5, Վայոց Ձոր՝ 4, Երևան՝ 57:

**3**. **Տվյալ բնագավառում իրականացվող քաղաքականությունը**

Մանուկների ու պատանիների ֆիզիկական լիարժեք զարգացման համար անհրաժեշտ կենսապայմանների ապահովման չափորոշիչների մշակում:

Bottom of Form

1. **Կարգավորման նպատակը և բնույթը**

Մարզադպրոցները մարզչական, վարչական և այլ անհրաժեշտ հաստիքներով ապահովում:

**5. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ սպորտի և երիտասարդության հարցերի նախարարության կողմից:

**6. Ակնկալվող արդյունքը**

Ուսումնամարզական գործընթացի հնարավորինս լիարժեք իրականացում:

ՏԵՂԵԿԱՆՔ

«ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑԻ ՕՐԻՆԱԿԵԼԻ ՀԱՍՏԻՔԱՑՈՒՑԱԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ

ԿԱՄ ԲԱՑԱԿԱՅՈՒԹՅԱՆ ՄԱՍԻՆ

«Մանկապատանեկան մարզադպրոցի օրինակելի հաստիքացուցակը հաստատելու մասին» Հայաստանի Հանրապետության կառավարության որոշման ընդունման կապակցությամբ այլ իրավական ակտեր ընդունելու անհրաժեշտություն չի առաջանա:

ՏԵՂԵԿԱՆՔ

«ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑԻ ՕՐԻՆԱԿԵԼԻ ՀԱՍՏԻՔԱՑՈՒՑԱԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ

ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Մանկապատանեկան մարզադպրոցի օրինակելի հաստիքացուցակը հաստատելու մասին» Հայաստանի Հանրապետության կառավարության որոշման ընդունման կապակցությամբ պետական բյուջեում եկամուտների և ծախսերի էական ավելացում կամ նվազեցում չի նախատեսվում: Տեղական ինքնակառավարման մարմինների բյուջեներում նախատեսվում է ավելացում: